WESNOTHD(6)

NÁZOV
wesnothd - Démon na sieťovú hru Bitky o Wesnoth

ZHRNUTIE
wesnothd [-dv] [-c cesta] [-p port] [-t číslo] [-T číslo]
wesnothd -V

POPIS
Spravuje hry pre viacerých hráčov Bitky o Wesnoth. Na stránke https://www.wesnoth.org/wiki/ServerAdministration nájdete informácie o tom, aké príkazy prijíma server prostredníctvom klienta wesnoth (/query ...) alebo fifo.

MOŽNOSTI

-c path, --config cesta
    povie wesnothd, kde má hľadať konfiguračný súbor. Syntax, viď sekciu KONFIGURÁCIA SERVERA nižšie. Konfiguráciu môžete znovunačítať poslaním SIGHUP serverovému procesu.

-d, --daemon
    spustí wesnothd ako démona.

-h, --help
    povie, čo robia jednotlivé možnosti príkazového riadku.

--log-level=doména1,doména2,...
    nastaví úroveň závažnosti zapisovacích domén. all znamená všetky zapisovacie domény. Možné úrovne: error, warning, info, debug. Štandardne sa používa úroveň error a info pre doménu server.

-p port, --port port
    zavesí server na daný port. Ak nie je daný port, použije sa port 15000.

-t číslo, --threads číslo
    nastaví maximálny počet čakajúcich pracovných vlákien pre sieťové I/O (štandardne: 5, maximum: 30).

-T číslo, --max-threads číslo
    nastaví maximálny počet vytvorených pracovných vlákien. Hodnota 0 znamená bez obmedzenia (štandardne: 0).

-V, --version
    vypíše číslo verzie a skončí.

-v, --verbose
    zapne zaznamenávanie ladiacich informácií.

KONFIGURÁCIA SERVERA

  Všeobecná syntax je:

[značka]

    kľúč="hodnota"

    kľúč="hodnota,hodnota,..."

[/značka]

  Globálne kľúče:

allow_remote_shutdown
    Ak je nastavené na no (predvolené), príkazy na vypnutie alebo reštartovanie servera budú ignorované ak neprichádzajú zo soketu (fifo). Nastavenie na yes povolí vypnutie servera po sieti cez /query od administrátora.

ban_save_file
    Plná alebo relatívna cesta k súboru (komprimovanému gzipom), ktorý môže server čítať a zapisovať. Zákazy budú ukladané do tohto súboru a načítané pri štarte.

compress_stored_rooms
    Určuje či sa má súbor s miestnosťami ukladať v komprimovanej forme. Predvolené je yes.

connections_allowed
    Počet povolených spojení z rovnakej IP adresy. 0 znamená nekonečno. (štandardne: 5)

deny_unregistered_login
    Či sa má zabrániť prihláseniu používateľov, ktorí nie sú zaregistrovaní v používanom user_handler. (predvolené: false)

disallow_names
    Mená/prezývky, ktoré server neprijíma. Podporujú sa zástupné znaky * and ?. Pre ďalšie podrobnosti pozri glob(7). Štandardné hodnoty (ak sa nič nezadá) sú:*admin*,*admln*,*server*,ai,ai?,computer,human,network,player.

fifo_path
    Cesta k soketu (fifo), do ktorého môžete posielať príkazy pre server (rovnaké ako /query ... from wesnoth). Ak nie je uvedená, použije sa cesta zadaná pri kompilácii (predvolená: /var/run/wesnothd/socket).

max_messages
    Počet povolených správ počas messages_time_period. (štandardne: 4)

messages_time_period
    Časové obdobie (v sekundách), v ktorom sa meria zasypávanie správami. (štandardne: 10 sekúnd)

motd
    Správa dňa.

new_room_policy
    Určuje kto môže zakladať nové miestnosti na serveri. Povolené hodnoty sú everyone, registered, admin a nobody, ktoré dávajú oprávnenia každému, registrovaným používateľom, administrátorom, a nikomu. Predvolená hodnota je everyone.

passwd
    Heslo používané na získanie administrátorských práv (pomocou /query admin heslo) .

replay_save_path
    Adresár kam server ukladá záznamy hier. (Nezabudnite na posledné /!) Predvolené je `', čo znamená adresár, v ktorom bol wesnothd spustený.

restart_command
    Príkaz, ktorý server použije na spustenie nového serverovského procesu po príkaze restart. (Môže byť použité iba cez soket (fifo). Pozri tiež nastavenie allow_remote_shutdown.)

room_save_file
    Cesta k súboru kam majú byť uložené informácie o miestnostiach. Tento súbor sa načíta pri spustení serveru a neskôr zapisuje. Ak nie je zadaný, miestnosti sa neukladajú ani nenačítavajú.

save_replays
    Určuje či bude server automaticky ukladať záznamy hier. (predvolené: false)

tls_enabled
    Umožní používať TLS. Ak bude nastavený na hodnotu true, je treba nastaviť aj 3 ďalšie prepínače uvedené hneď pod týmto.

tls_fullchain
    Úplný reťazec certifikátov TLS vo formáte .pem

tls_private_key
    privátny kľúč pre TLS v .pem formáte

tls_dh
    Parametre TLS DH ako súbor .pem. Generujte pomocou openssl dhparam -out filename.pem 4096

versions_accepted
    Čiarkami oddelený zoznam verzií, ktoré má server prijímať. Podporujú sa zástupné znaky * and ?. (štandardne je to zodpovedajúca verzia wesnothu)
    Napríklad: versions_accepted="*" prijme hocijakú verziu.

id  ID servera pri použití funkcie databázy na ukladanie informácií o hre. Všeobecne je to major.minor verzia akceptovaných klientov, napríklad 1.16 alebo 1.17.

  Globálne značky:

[redirect] Značka na zadanie servera, na ktorý sa majú presmerovať určité verzie klientov. Nepoužíva sa, ak nie je nastavený parameter versions_accepted.

    host
        Adresa servera, kam sa presmerujú.

    port
        Port, na ktorý sa majú pripojiť.

    version
        Čiarkami oddelený zoznam verzií, ktoré sa majú presmerovať. Podporuje zástupné znaky rovnako ako versions_accepted.

[ban_time] Značka na pohodlné definovanie kľúčových slov pre dĺžku dočasných zákazov.

    name
        Názov použitý na pomenovanie času zákazu.

    time
        Definícia dĺžky trvania. Formát je: %d[%s[%d%s[...]]] kde %s sú s (sekundy), m (minúty), h (hodiny), D (dni), M (mesiace) alebo Y (roky) a %d je číslo. Ak nie je zadaná jednotka času, použije sa minúta (m). Príklad: čas="1D12h30m" znamená zákaz trvajúci 1 deň, 12 hodín a 30 minút.

[proxy] Značka, ktorá povie serveru, aby sa správal ako proxy a preposielal požiadavky pripojených klientov na daný server. Podporuje rovnaké kľúče ako [redirect].

[user_handler] Konfiguruje obsluhu používateľa. Ak v konfigurácii nie je prítomná žiadna sekcia [user_handler], server bude bežať bez akejkoľvek služby registrácie nickom. Všetky ďalšie tabuľky, ktoré sú potrebné na fungovanie forum_user_handler, nájdete v súbore table_definitions.sql v úložisku zdrojov Wesnoth. Vyžaduje zapnutú podporu mysql. Pre cmake je to ENABLE_MYSQL a pre scons je to forum_user_handler.

    db_host
        Hostname databázového servera

    db_name
        Názov databázy

    db_user
        Nickname na prihlásenie sa do databázy

    db_password
        Heslo tohto používateľa

    db_users_table
        Názov tabuľky, do ktorej vaše phpbb fórum ukladá údaje o používateľoch. S najväčšou pravdepodobnosťou to bude <table-prefix>_users (napr. phpbb3_users).

    db_extra_table
        Názov databázovej tabuľky v ktorej bude wesnothd ukladať svoje vlastné dáta o užívateľoch.

    db_game_info_table
        Názov databázovej tabuľky v ktorej bude wesnothd ukladať svoje vlastné dáta o hrách.

    db_game_player_info_table
        Názov databázovej tabuľky v ktorej bude wesnothd ukladať svoje vlastné dáta o hráčoch v hre.

    db_game_modification_info_table
        Názov databázovej tabuľky v ktorej bude wesnothd ukladať svoje vlastné dáta o modifikáciách využitých v hre.

    db_user_group_table
        Názov tabuľky, do ktorej vaše phpbb fórum ukladá údaje o skupinách používateľov. S najväčšou pravdepodobnosťou to bude <table-prefix>_user_group (napr. phpbb3_user_group).

    db_connection_history_table
        Názov databázovej tabuľky na ukladanie časov prihlásení/odhlásení. Tiež sa používa na priraďovanie IPčiek k užívateľom a naopak.

    db_topics_table
        Názov tabuľky, do ktorej vaše phpbb fórum ukladá informácie o témach (vláknach). S najväčšou pravdepodobnosťou to bude <table-prefix>_topics (napr. phpbb3_topics).

    db_banlist_table
        Názov tabuľky, do ktorej vaše phpbb fórum ukladá údaje o zákazoch užívateľov. S najväčšou pravdepodobnosťou to bude <table-prefix>_banlist (napr. phpbb3_banlist).

    mp_mod_group
        ID skupiny fóra, ktorá sa má považovať za skupinu s moderátorskými právomocami.

NÁVRATOVÝ KÓD
Normálny návratový kód je 0, keď bol server správne ukončený. Návratový kód 2 znamená chybu v parametroch zadaných na príkazovom riadku.

AUTOR
Napísal David White <davidnwhite@verizon.net>. Editovali Nils Kneuper <crazy-ivanovic@gmx.net>, ott <ott@gaon.net>, Soliton <soliton@gmail.com> a Thomas Baumhauer <thomas.baumhauer@gmail.com>. Preložil Viliam Búr <viliam@bur.sk>. Túto manuálovú stránku pôvodne napísal Cyril Bouthors <cyril@bouthors.org>.
Navštívte oficiálny web: http://www.wesnoth.org/

COPYRIGHT
Copyright © 2003-2024 David White <davidnwhite@verizon.net>
Toto je slobodný softvér; tento softvér je zverejnená pod Všeobecnou verejnou licenciou (GPL) verzia 2, ako ju zverejnila Nadácia slobodného softvéru (Free Software Foundation). Nie je naň ŽIADNA záruka; dokonca ani PREDATEĽNOSTI či VHODNOSTI NA DANÝ ÚČEL.

VIĎ AJ
wesnoth(6)